Komm/IT C


Opgave i deskriptiv statistik
Slikfabrikken, Voksenslik, er begyndt at fremstille en ny slags stærk lakrids, kaldet Kattegrus.

Der skulle være 100 stk. i hver pose, men for en sikkerheds skyld skriver man: Indeholder ca. 100 stk.

For at se om man snyder firmaet eller kunderne, laves regelmæssigt tællinger af indholdet. En serie af disse tællinger har givet følgende observationssæt:

101, 100, 97, 100, 100, 104, 98, 100, 102, 99, 100, 99, 100, 101, 100, 100, 96, 99, 100, 102, 100, 99, 99, 101, 100, 98, 101, 101, 100, 99.

a)
Find størrelsen, N af observationssættet.

b)
Beregn og indsæt i et skema følgende værdier: Hyppigheden h(x), frekvensen f(x), den kumulerede hyppighed H(x) og den kumulerede frekvens F(x). Hertil bruges regneark.
c)
Tegn i det samme stolpediagram, h(x) og H(x). Hertil bruges regnearket nævnt ovenfor. Brug herefter regnearket til at tegne f(x) og F(x) i et andet diagram med en udglattet kurve.
d)
Angiv typetal og middelværdi (med én decimal).

e)
Angiv 25%-, 50%- og 75% fraktiler.

